Nicky Weaver

Nicholas James Weaver (født 2. mars 1979 i Killamarsh i Sheffield) er en engelsk fotballkeeper som spiller for Sheffield Wednesday.

Weaver ble kjøpt til Manchester City fra Mansfield Town 29. april 1997 for £100 000, etter anbefaling fra Citys keepertrener og tidligere Manchester United-spiller, Alex Stepney. Da hadde Weaver bare spilt én ligakamp for Mansfield, en klubb han hadde signert proffkontrakt med 1. august 1994.

Nicky Weaver ligadebuterte for City i ligaåpningen av 1998-99 sesongen, mot Blackpool, og holdt buret rent (3-0, foran 32 134 tilskuere). Weaver satte ny klubbrekord den sesongen ved å ikke slippe inn mål i 23 kamper (dette kalles «clean sheets» i England). Han ble også en av de store profilene da Manchester City vant Play-off finalen mot Gillingham FC på Wembley, og rykket opp fra 2. divisjon. Weaver reddet en avgjørende straffe. Etter kampen la han ut på en ellevill jubelrunde rundt banen, noe som fortsatt snakkes om blant Citys supportere.

Den unge keeperen forble Citys førstevalg i 1999-2000 sesongen, og spilte glimrende i sin andre sesong for klubben. Hans spill ble verdsatt med en innkallelse til Englands U-21 landslagstropp. Englands daværende landslagssjef, Kevin Keegan, spådde at Weaver ville spille fast for A-landslaget om noen år.

Mange skader på både Nash og Weaver gjorde at de fikk spille ca. halve sesongen hver da City vant 1. divisjon i 2001-02 sesongen, og dermed rykket opp til øverste nivå igjen. På den lyse siden ble Weaver igjen innkalt til U-21 landslagstroppen. Dette økte selvtilliten, men ble kjapt ødelagt igjen etter en medieomtalt episode utenfor en nattklubb.

Den første sesongen tilbake i FA Premier League skapte trøbbel for Weaver, ettersom han gjorde blundere i kamper mot Aston Villa, West Ham og Everton. Hans stabilitet ble dradd i tvil av supporterne og manager Joe Royle, og dermed ble han erstattet med Carlo Nash. Etterhvert ble keeperlegenden Peter Schmeichel overført fra Aston Villa på fri transfer, og på denne tiden ble det stadig spekulert på om Weaver var på vei bort fra klubben. Men han ble værende selv etter Schmeichel signerte og han selv ble degradert til tredjevalg. Før sesongen 2002-03 ble Schmeichel erstatter med Englands landslagskeeper David Seaman, mens Carlo Nash ble solgt. Ting så lysere ut, men han endte opp uten å spille mer enn én kamp, i UEFA-cupens kvalik mot TNS. En kneskade ødela resten av sesongen.

Siden 2000 har Weaver vært mye plaget med skader, og startet ikke en eneste ligakamp i 2002-03, 2003-04 og 2004-05 sesongene. Han fikk spille de siste 15 minuttene av 2004-05 sesongen, da manager Stuart Pearce overraskende byttet ut Claudio Reyna mot Weaver, slik at den faste City-keeperen David James kunne spille i angrep mot Middlesbrough FC.

Han ble skadet i sesonginnspurten 2005, noe som gjorde ham uaktuell til ligastarten for 2005-06. I et forsøk på å bli helt skadefri og få kamptrening, ble han lånt bort til Sheffield Wednesday 4. november, laget han hadde heiet på da han var yngre. Der fikk han 14 kamper. I den første kampen vant klubben 2-1 hjemme mot Derby County. Han fikk spille byderbyet mot Sheffield United, i en kamp laget hans tapte 0-1, og han var den eneste spilleren på banen fra Sheffield. Den siste kampen hans endte med 0-3 tap for Leeds United. Han returnert til City 27. januar 2006.

Før sesongen 2006-07 solgte Manchester City førstekeeper David James til Portsmouth FC, men kjøpte Andreas Isaksson som erstatter, og ga Isaksson trøye nr. 1, noe som ofte er en indikasjon på hvem som skal spille de fleste kampene. En skade på Isaksson gjorde at Weaver spilte sesongens første kamp 20. august. Dette ble hans første kamp fra start på nesten 3 år, og hans formkurve gjorde at han spilte alle utenom én kampene resten av 2006.

 Karriere 
KlubbSesKamperMålDivPlassFA-cupLiga-cupE-cupManagerMansfield Town1995-96103182. runde1. runde-Andy KingManchester City1996-97001145. runde2. runde-Steve Coppell og Frank ClarkManchester City1997-98001224. runde1. runde-Frank Clark og Joe RoyleManchester City1998-99450233. runde2. runde-Joe RoyleManchester City1999-00450124. runde2. runde-Joe RoyleManchester City2000-01310PrL185. rundeKvart-fin-Joe RoyleManchester City2001-02250115. runde4. runde-Kevin KeeganManchester City2002-0300PrL93. runde3. runde-Kevin KeeganManchester City2003-0400PrL165. runde4. runde-Kevin KeeganManchester City2004-0510PrL83. runde3. runde-Kevin Keegan og Stuart PearceManchester City2005-0600PrL156. runde2. runde-Stuart PearceManchester City2006-07250PrLKvart-fin2. runde-Stuart Pearce

 Referanser 

 Eksterne lenker 

 Karriereinfo på 4thegame.com

Kategori:Engelske fotballspillere
Kategori:Fotballspillere for Mansfield Town FC
Kategori:Fotballspillere for Manchester City FC
Kategori:Fotballspillere for Sheffield Wednesday FC
Kategori:Fotballspillere for Charlton Athletic FC
Kategori:Fotballspillere for Dundee FC
Kategori:Fotballspillere for Burnley FC
Kategori:Personer fra Sheffield